b'\n_START_ARTICLE_\nAlojz Budin\n_START_SECTION_\n\xc5\xbdivljenje in delo\n_START_PARAGRAPH_\nRodil se je v slovenski kme\xc4\x8dki dru\xc5\xbeini v Koludrovici (it. Colludrozza) pri Trstu. Po kon\xc4\x8dani ljudski \xc5\xa1oli je v Trstu napravil 3. razrede gimnazije ter nato dokon\xc4\x8dal realko v Idriji. Na tr\xc5\xbea\xc5\xa1ki univerzi je vpisal \xc5\xa1tudij ekonomije, a je bil zaradi delovanja v Komunisti\xc4\x8dni partiji Italije izklju\xc4\x8den. Fa\xc5\xa1isti\xc4\x8dni re\xc5\xbeim ga je 1931 na sodnem procesu obsodil na 3 leta konfinacije v Neaplju, tu se je vpisal na univerzo, a je bil prav tako nasilno pregnan in vpoklican k vojakom. Voja\xc5\xa1ki rok je slu\xc5\xbeil v Libiji. Po vrnitvi domov je od 1934 ilegalno deloval med voditelji slovenskih primorskih komunistov, sodeloval z organizacijo TIGR, prena\xc5\xa1al propagandni material, bil vodi\xc4\x8d ilegalcem, ki so be\xc5\xbeali v Kraljevino Jugoslavija ali se od tam vra\xc4\x8dali, sodeloval s P. Toma\xc5\xbei\xc4\x8dem pri izdaji lista Delo in organiziranju Komunisti\xc4\x8dne partije Italije v Julijski krajini. Leta 1940 je bil aretiran in na 2. tr\xc5\xbea\xc5\xa1kem procesu med 2. in 14. decembrom 1941 obsojen na 30 let zapora. Po kapitulaciji Italije je od\xc5\xa1el v partizane, po osvoboditvi pa je bil odgovorni urednik So\xc5\xa1kega tednika. Leta 1948 je bil na prvih tr\xc5\xbea\xc5\xa1kih upravnih volitvah izvoljen v zgoni\xc5\xa1ki ob\xc4\x8dinski svet in odbor.'